Kvitsøy fyr

Kvitsøy fyr har en historie tilbake til år 1700. Da satte Henrich Petersen opp et såkalt vippefyr i Ydstebøhavn på Kvitsøy. Fyret bestod av en mast som hadde påmontert en tverrvippe. I enden av den var det festet en «ildpanne» som ble fylt med brennende kull og som oppheist hang seks meter over bakken. En modell av vippefyret er satt opp like i nærheten av det nåværende fyrtårnet.

I 1829 ble vippefyret erstattet med et 18 meter høyt sekskantet fyrtårn med kullbluss på toppen. I 1859 ble tårnet forhøyet med ytterligere sju meter og utstyrt med oljefyrt fyrbluss samt et linsesystem. Toppen av fyret er nå 45 m over havflaten. I 1938 ble fyret elektrifisert, og i 1969 ble det automatisert.  Fyret er fredet.  En tursti leder opp til fyret og går videre ut til havet i vest.

Eksterne lenker
 

Fyr i Rogaland
Kulturminner i Kvitsøy
Samferdsel i Kvitsøy
Byggverk i Kvitsøy
Steder avbildet på norske kommunevåpen
Byggverk fullført i 1700
1700 i Norge